En 39-årig mand fra Gandrup blev lidt for fristet, da han kom forbi SuperBests varelager i Løvvangscenteret i Nørresundby. Døren til lageret stod åben, og manden listede ind, og stjal en kasse peanuts. Han nåede dog ikke langt med det beskedne udbytte. Mandens udløste nemlig alarmen, og en vægter kom til stedet og tilbageholdt manden, indtil politiet kom og anholdte ham, det oplyser Vagtchef ved Nordjyllands Politi, Bent Højgaard. Manden bliver sigtet for tyveri.

Opsummering:
Nordjyllands Politi anholdte natten til mandag en mand, der havde stjålet en kasse peanuts.